OpenLLM-France/wikimedia huggingface dataset:
# Majd Mardo

Majd Mardo (Alep, 1 de juny de 1989) és un actor de teatre i cinema siriano-neerlandès i realitzador de documentals.

## Biografia

A 9 anys, Majd Mardo va arribar com a refugiat de Síria als Països Baixos en 1998, juntament amb els seus pares i les seves germanes. Després de passar un any i mig en centres per a sol·licitants d'asil, els seus pares es van instal·lar en Groningen, on Majd va seguir un curs de formació professional intermèdia de teatre en el ROC Noorderpoort. Des de 2009, va assistir a l'Acadèmia d'Art Dramàtic de Maastricht, on es va graduar en 2013. Juntament amb el seu antic company Steef de Bot, Mardo va fundar la Stichting Icarus, amb la qual volen donar als joves que han quedat fora de casa l'oportunitat de fer realitat els seus somnis a través del teatre i el cinema.
En 2014 va actuar en la premiada producció Nobody Home, de la directora Daria Bukvić, juntament amb altres dos actors, tots ells arribats als Països Baixos com a refugiats. En 2016, sota la mateixa directora, va actuar en la representació juvenil Jihad. També va actuar en la productora audiovisual Nationale Reisopera (The News) i en les companyies de teatre De Toneelmakerij (Jamal, Macbeth), Het Nationale Theater (Polleke) i Toneelgroep Oostpool (Kinderen van Judes), entre d'altres. En la televisió, Mardo va poder veure's en Overspel, Nachtoord i Kamp Holland, entre d'altres. Pel seu paper de refugiat sirià en el telefilm Jungle, va rebre una Vedella d'Or en 2017, al costat del també actor George Tobal. En el telefilm Gewoon vrienden, va interpretar el paper d'un estudiant de medicina graduat que torna als seus pares en Almere amb les cames penjant, i allí s'enamora d'un noi del gimnàs.
A partir de la temporada teatral 2018-19, Mardo forma part del grup permanent de Toneelgroep Amsterdam (TA). Comentant aquest ascens, va dir: «És un llarg viatge des d'Alep a TA, però crec que estic allí. Ivo, els actors, els directors, la casa... És un honor. Puc tornar a l'escola i aprendre dels millors». Dirigit per Ivo van Hove, en 2018 Mardo va estar en l'obra Tan poca vida, adaptació de la novel·la homònima de Hanya Yanagihara. Segons Ron Rijghard, crític teatral del NRC Handelsblad, l'elegant actuació de Mardo va proporcionar l'alleujament còmic necessari en aquest drama negre sobre l'abús infantil i les seves conseqüències psicològiques i físiques.
Majd Mardo és obertament gai i viu a Amsterdam.

## Referències

* ↑ 'Majd Mardo, de vluchteling die theater maakt voor vluchtelingen' op vn.nl, 21 oktober 2015
* ↑ 'Majd Mardo' op nobodyhome.nl
* ↑ 'Verhaal Gewoon vrienden moet worden verteld' op www.telegraaf.nl, 7 maart 2018
* ↑ 'Toneelgroep Amsterdam zet met nieuwe acteurs belangrijke stap op vlak diversiteit' op volkskrant.nl, 25 september 2017
* ↑ 'vier nieuwe gezichten bij ta' op tga.nl, 25 september 2017
* ↑ 'Een klein leven is een zinderende helletocht' op nrc.nl, 26 september 2018
* ↑ https://winq.nl/articles/232344/eerste-keer-gaybar-majd-mardo/
* ↑ 'Majd Mardo' Arxivat 2017-10-01 a Wayback Machine. op favortalents.com
# Gran Premi d'Itàlia del 1968

Resultats del Gran Premi d'Itàlia de Fórmula 1 de la temporada 1968 disputat al circuit de Monza el 8 de setembre del 1968.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 1 | Denny Hulme | McLaren - Ford | 68 | 1h 40' 14. 8 | 7 | 9 |
| 2 | 5 | Johnny Servoz-Gavin | Matra - Ford | 68 | + 1' 28.4 min. | 13 | 6 |
| 3 | 8 | Jacky Ickx | Ferrari | 68 | + 1' 28.6 min. | 4 | 4 |
| 4 | 27 | Piers Courage | BRM | 67 | + 1 Volta | 17 | 3 |
| 5 | 6 | Jean-Pierre Beltoise | Matra | 66 | + 2 Voltes | 18 | 2 |
| 6 | 3 | Jo Bonnier | McLaren - BRM | 64 | + 4 Voltes | 19 | 1 |
| Ret | 20 | Jo Siffert | Lotus - Ford | 58 | Suspensions | 9 | |
| Ret | 10 | Jack Brabham | Brabham - Repco | 56 | Pressió de l'oli | 16 | |
| Ret | 4 | Jackie Stewart | Matra - Ford | 42 | Motor | 6 | |
| Ret | 15 | David Hobbs | Honda | 42 | Motor | 14 | |
| Ret | 19 | Jackie Oliver | Lotus - Ford | 38 | Transmissió | 11 | |
| Ret | 2 | Bruce McLaren | McLaren - Ford | 34 | Pèrdua d'oli | 2 | |
| Ret | 11 | Jochen Rindt | Brabham - Repco | 33 | Motor | 10 | |
| Ret | 26 | Pedro Rodríguez | BRM | 22 | Motor | 15 | |
| Ret | 21 | Dan Gurney | Eagle - Weslake | 19 | Motor | 12 | |
| Ret | 16 | Graham Hill | Lotus - Ford | 10 | Rodes | 5 | |
| Ret | 14 | John Surtees | Honda | 8 | Accident | 1 | |
| Ret | 9 | Chris Amon | Ferrari | 8 | Accident | 3 | |
| Ret | 7 | Derek Bell | Ferrari | 4 | Combustible | 8 | |
| Ret | 23 | Vic Elford | Cooper - BRM | 2 | Accident | 20 | |
| NVQ | 28 | Frank Gardner | BRM | | | | |
| NVQ | 12 | Silvio Moser | Brabham - Repco | | | | |

## Altres

* Pole: John Surtees 1' 26. 07
* Volta ràpida: Jackie Oliver 1' 26. 5 (a la volta 7)

## Referències

* «La web Oficial de la Fórmula 1». Arxivat de l'original el 2012-01-10. [Consulta: 18 març 2010].
# Cal Peixater

Cal Peixater és un mas situat al municipi de les Cabanyes, a la comarca catalana de l'Alt Penedès. Es troba arran de Cal Rufino.
# Fernando Poo

«Fernando Poo» té aquests significats:
* Fernando Poo o Fernão do Pó, navegant i explorador portuguès de les costes d'Àfrica occidental
* Fernando Poo o Bioko, illa al Golf de Guinea, pertanyent a Guinea Equatorial
* Província de Fernando Poo, colònia constitutiva dels Territoris Espanyols del Golf de Guinea (Guinea Espanyola), província espanyola d'Àfrica fins a 1968.
# Gintaras Januševičius

Gintaras Januševičius (Moscou, Rússia, 16 de gener de 1985) és un pianista lituà, guanyador del XVII Concurs Internacional de piano de Palma.
Nascut a Moscou al si d'una família de músics, comença a estudiar piano a l'edat de 4 anys a Klaipėda, Lituània i va entrar a la prestigiosa Escola Nacional d'Art de Čiurlionis a Vílnius als vuit anys, destacant-hi per la seva curta edat. El 2004 es traslladà a Hannover per a estudiar en l'Acadèmia de Música i Teatre amb professors famosos Vladimir Krajnev i Bernd Goetzke. Januševičius va donar el seu primer recital de piano a Vílnius quan tenia 15 anys. El 2002 obté el Gran Premi del concurs internacional de Frédéric Chopin a Estònia. En 2007 és mereixedor de 3 premis en el Concurs Internacional de Čiurlionis i en el concurs "Piano Campus" de França. En 2010 va ser guardonat amb 4 premis a Espanya, Itàlia i Alemanya. Va fer nombrosos concerts, essencialment a Europa, on va tocar amb els cèlebres directors Salvador Brotons i Soler, Dmitri Liss, Gintaras Rinkevičius, Fuat Mansurov, Jacques Lacombe, entre d'altres.
Januševičius es va dedicar fonamentalment a la música del Romanticisme. Són especialment famoses les seves interpretacions dels obres de Rakhmàninov, Chopin i Mússorgski.

## Referències

* ↑ «Финальный аккорд Шопенианы». Молодежь Эстонии.
* ↑ «Paskelbti M.K. Čiurlionio pianistų ir vargonininkų konkurso laureatai». Balsas.lt, 23-09-2007. [Consulta: 13 març 2010].
* ↑ «Literatūra ir menas. MUZIKA. M. K. ČIURLIONIO KONKURSO AIDAI». Culture.lt. [Consulta: 13 març 2010].
* ↑ «Lietuvių pianisto Gintaro Januševičiaus sėkmė Prancūzijoje». Balsas.lt, 09-03-2010. [Consulta: 13 març 2010].
* ↑ «Pianistui Gintarui Januševičiui Ispanijoje vykusiame konkurse atiteko auksas». bernardinai.lt.
* ↑ «El festival más internacional». Diario de Ibiza.
* ↑ «Spettacoli: la scuola russa domina a Pinerolo " Dcenza's Weblog». Dcenza.wordpress.com. [Consulta: 13 març 2010].
* ↑ «1st Competition Winners». neuesterne.org. Arxivat de l'original el 2010-11-11. [Consulta: 13 maig 2010].

## Enllaços externs

* Web oficial
* Official Pàgina de fans a Facebook
# TV-2126

La TV-2126 és una carretera del Baix Penedès que discorre pels termes municipals de Bellvei i Calafell. La T correspon a la demarcació de Tarragona, tot i que actualment pertany a la Generalitat de Catalunya. La V indica que pertanyia a l'antiga xarxa de carreteres veïnals.
Té l'origen en el centre del poble de Bellvei, a la cruïlla dels carrers de Jaume Palau i de Joan Armajach amb l'Avinguda de la Mare de Déu de l'Assumpció i segueix cap al sud el carrer de Joan Armajach. Des d'aquell lloc s'adreça cap al sud-sud-est, travessa la carretera N-340, deixa a llevant el Club de Golf La Graiera - Calafell i a ponent la urbanització de Mas Canyís, i en quasi 4 quilòmetres arriba a l'extrem nord de Calafell, on enllaça amb la C-31 just després d'haver deixat enrere l'enllaç amb la C-32.

## Enllaços externs

* La TV-2126 en el seu entorn, a l'Institut Cartogràfic de Catalunya
# Martí Rosselló

Martí Rosselló i Lloveras (Premià de Mar, 1953 – 2010) fou un poeta i escriptor en llengua catalana. Va viure tota la vida a Premià de Mar, on treballava com a bibliotecari. Era també col·laborador del diari El Punt i de Radio Premià. La nova biblioteca municipal de la localitat porta el seu nom. Anna K., el seu llibre de més èxit, va ser traduït al francès.

## Obra
### Poesia

* Filmonogràfic (1980), Oikos-Tau, ISBN 84-281-0482-4
* Figures amb nom (1995), L'Aixernador, ISBN 84-88568-27-4
* L'amable abisme del record (1999)
* Inventari parcial d'excuses per viure (2001), Quaderns Crema, ISBN 84-7727-338-3

### Narrativa

* Anna K. (2000), Quaderns Crema, ISBN 84-7727-289-1
* Parelles de tres (2003), Quaderns Crema, ISBN 84-7727-395-2

## Referències

* Fallece a los 56 años el poeta y escritor Martí Rosselló La Vanguardia 01/02/2010
* Martí Rosselló i Lloveras. Escriptor i bibliotecari de Premià de Mar El Punt Avui 01/02/2010
* Mor l'escriptor Martí Rosselló Arxivat 2010-09-21 a Wayback Machine. Diari Maresme 01/02/2010
* S'ha mort l'escriptor Martí Rosselló VilaWeb 01/02/2010
* Martí Rosselló Blog La Veu del Roure 31-1-2010
* Martí Rosselló Blog Brisalls de Mar - Montse Assens
* ALCOHOL, CALÇOTS i POEMES. Un apunt personal sobre Martí Rosselló, poeta, bibliotecari i Doctor en Ciències de la Vida El Quadern d'Albert Calls 15-2-2010

## Enllaços externs

* Ressenya biogràfica a la web de la Biblioteca
* Especial Martí Rosselló a Ràdio Premià de Mar Arxivat 2012-06-28 a Wayback Machine. (1 de febrer de 2010)
* fitxa a Endrets Arxivat 2016-03-03 a Wayback Machine.
# Foci

Foci és el nom dels següents personatges:
* Foci I de Constantinoble (segle ix), eclesiàstic, retòric, filòsof, gramàtic i poeta romà d'Orient, patriarca de Constantinoble
* Foci II de Constantinoble (?, - Istanbul, 1936), Patriarca de Constantinoble (1929 -36)
* Foci de Bizanci (segle iii), màrtir cristià
* Foci de Constantinoble (nestorià), prevere romà d'Orient del segle v
* Foci de Tir, bisbe de Tir (segle v)

## Vegeu també

* Els Focis eren els habitants de l'antiga Fòcida
# Martensius bromackerensis

Martensius bromackerensis és una espècie extinta de sinàpsid de la família dels casèids que visqué en allò que avui en dia és Europa durant el Permià inferior, fa entre 279,3 i 290,1 milions d'anys. Se n'han trobat fòssils a l'estat alemany de Turíngia. Es tracta de l'única espècie del gènere Martensius. Els espècimens joves tenien dents adaptades a una dieta insectívora, mentre que els adults en tenien per a una dieta omnívora. El nom genèric Martensius fou elegit en honor del Dr. Thomas Martens, mentre que el nom específic bromackerensis es refereix a la pedrera de Bromacker, la localitat tipus d'aquesta espècie.

## Referències

* 1 2 Entrada «Martensius bromackerensis» de la Paleobiology Database (en anglès). [Consulta: 25 març 2024].
* ↑ Berman et al., 2020, p. 71.
* ↑ Berman et al., 2020, p. 47 i 49.

## Bibliografia

* Berman, D. S.; Maddin, H. C.; Henrici, A. C.; Sumida, S. S.; Scott, D.; Reisz, R. R. «New primitive caseid (Synapsida, Caseasauria) from the early Permian of Germany» (en anglès). Annals of Carnegie Museum, 86, 4, 2020, pàg. 43-75. DOI: 10.2992/007.086.0103.
# Gran Premi d'Itàlia del 1975

Resultats del Gran Premi d'Itàlia de Fórmula 1 de la temporada 1975 disputat al circuit de Monza el 7 de setembre del 1975.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 11 | Clay Regazzoni | Ferrari | 52 | 1h 22' 42. 6 | 2 | 9 |
| 2 | 1 | Emerson Fittipaldi | McLaren - Ford | 52 | + 16.6 s | 3 | 6 |
| 3 | 12 | Niki Lauda | Ferrari | 52 | + 23.2 s | 1 | 4 |
| 4 | 7 | Carlos Reutemann | Brabham - Ford | 52 | + 55.1 s | 7 | 3 |
| 5 | 24 | James Hunt | Hesketh - Ford | 52 | + 57.1 s | 8 | 2 |
| 6 | 16 | Tom Pryce | Shadow - Ford | 52 | + 1' 15.9 min. | 14 | 1 |
| 7 | 4 | Patrick Depailler | Tyrrell - Ford | 51 | + 1 Volta | 12 | |
| 8 | 3 | Jody Scheckter | Tyrrell - Ford | 51 | + 1 Volta | 4 | |
| 9 | 34 | Harald Ertl | Hesketh - Ford | 51 | + 1 Volta | 17 | |
| 10 | 25 | Brett Lunger | Hesketh - Ford | 50 | + 2 Voltes | 21 | |
| 11 | 30 | Arturo Merzario | Fittipaldi - Ford | 48 | + 4 Voltes | 26 | |
| 12 | 32 | Chris Amon | Ensign - Ford | 48 | + 4 Voltes | 19 | |
| 13 | 6 | Jim Crawford | Lotus - Ford | 46 | + 6 Voltes | 25 | |
| 14 | 20 | Renzo Zorzi | Williams - Ford | 46 | + 6 Voltes | 22 | |
| Ret | 17 | Jean-Pierre Jarier | Shadow - Matra | 32 | Bomba del combustible | 13 | |
| Ret | 29 | Lella Lombardi | March - Ford | 21 | Accident | 24 | |
| Ret | 10 | Hans Joachim Stuck | March - Ford | 15 | Accident | 16 | |
| Ret | 21 | Jacques Laffite | Williams - Ford | 7 | Caixa canvi | 18 | |
| Ret | 8 | Carlos Pace | Brabham - Ford | 6 | Accelerador | 10 | |
| Ret | 22 | Rolf Stommelen | Hill - Ford | 3 | Accident | 23 | |
| Ret | 2 | Jochen Mass | McLaren - Ford | 2 | Accident | 5 | |
| Ret | 5 | Ronnie Peterson | Lotus - Ford | 1 | Motor | 11 | |
| Ret | 23 | Tony Brise | Hill - Ford | 1 | Accident | 6 | |
| Ret | 27 | Mario Andretti | Parnelli - Ford | 1 | Accident | 15 | |
| Ret | 9 | Vittorio Brambilla | March - Ford | 1 | Embragatge | 9 | |
| Ret | 14 | Bob Evans | BRM | 0 | Part elèctrica | 20 | |
| NVQ | 31 | Roelof Wunderink | Ensign - Ford | | | | |
| NVQ | 35 | Tony Trimmer | Maki - Ford | | | | |

## Altres

* Pole: Niki Lauda 1' 32. 24
* Volta ràpida: Clay Regazzoni 1' 33. 1 (a la volta 47)

## Referències

* «Web Oficial de la Fórmula 1». Arxivat de l'original el 2014-11-29. [Consulta: 6 abril 2010].
# Manifestació «Som una nació i tenim el dret de decidir»

La manifestació «Som una nació i tenim el dret de decidir», coneguda com a 18-F, va tenir lloc a la Gran Via de les Corts Catalanes el 18 de febrer de 2006, convocada per la Plataforma pel Dret de Decidir (PDD). La convocatòria s'escampà principalment per SMS i als blogs. Les xifres d'assistència, com acostuma a passar en aquests casos, van oscil·lar notablement segons les fonts. Segons la Plataforma, hi van participar 700.000 persones, xifra que la Guàrdia Urbana rebaixà fins a 125.000 i que el col·lectiu Contrastant deixà en unes 82.000.
Encapçalaren la manifestació, amb una pancarta amb el lema de la plataforma escrit, personalitats de la societat civil, com ara els actors Joel Joan, Lloll Bertran i els membres de Teatre de Guerrilla, el cantant del grup Els Pets Lluís Gavaldà, l'historiador Oriol Junqueras, els periodistes Vicent Partal i Martxelo Otamendi, o els escriptors Isabel-Clara Simó i Víctor Alexandre, entre d'altres.
La manifestació va rebre el suport d'Esquerra Republicana de Catalunya, mentre que la resta de partits van renunciar a participar-hi. CiU i PSC-PSOE van al·legar que no era el moment de mobilitzacions ciutadanes, mentre que ICV-EUiA considerava que s'havia d'apostar per fer una manifestació en contra del Partit Popular.
La manifestació fou precedida per l'acord entre el líder de Convergència i Unió, Artur Mas, i el president del govern espanyol, José Luis Rodríguez Zapatero, sobre l'estatut que seria aprovat per les Corts espanyoles, que modificava substancialment l'aprovat pel Parlament de Catalunya. La manifestació, primera mobilització de la PDD, agrupà diversos sectors crítics amb el pacte i la Plataforma va promoure el «No» en el referèndum estatutari de 2006.

## Referències

* 1 2 3 4 Gordillo, Saül. Sobirania.cat. Creat, 2014, pp. 47-53.
* ↑ Desenes de milers de persones inunden Barcelona en defensa de la nació i "el dret de decidir"

## Enllaços externs

* Vídeo de la manifestació
# Tapinocephalus atherstonei

Tapinocephalus (‘cap humil’) és un gènere de grans dinocèfals herbívors que visqueren al període Permià mitjà. Aquests animals corpulents i rabassuts es caracteritzaven per tenir la part superior del crani ossificada i un morro curt. Es creu que, com la resta dels membres de la seva família, el comportament intraespecífic d'aquests animals incloïa la lluita a cops de cap entre si, possiblement per defensar territoris o lluitar per les femelles.
Es coneixen restes fòssils consistents en elements cranials i postcranials de Tapinocephalus en els horitzons inferior, mitjà i superior del conjunt faunístic Tapinocephalus (Capitanià) dels llits inferiors del Beaufort del Karoo de Sud-àfrica. Només es considera vàlida en aquest gènere l'espècie tipus, T. atherstonei.
El tapinocèfal era un dels animals més grans del seu temps, amb 3 m de llargada i 1,5 a 2 t de pes.

## Classificació

Tapinocephalus atherstonei és l'única espècie del gènere. Es coneix per uns quants cranis i ossos postcranials. El crani és gran, amb un sostre cranial marcadament paquiostòtic, ossos frontals massius i morro curt semblant al de Moschops. Taurops n'és un sinònim. Aquest animal sobrevisqué fins al final de la zona a la qual dona nom, zona Tapinocèfal. Phocosaurus megischion, que es troba també fins al final de la zona Tapinocèfal, es diferencia de Tapinocephalus només en el fet que la transició dels frontals al morro no és abrupta.

## Referències

* Boonstra, L.D. 1956, "The skull of Tapinocephalus and its near relatives" Annals of the South African Museum, 43 Part 3 pp. 137-169, 17 figs, plate 4.
* 1969. The fauna of the Tapinocephalus Zone (Beaufort beds of the Karoo). Ann. S. Afr. Mus. 56:1–73.
* King, Gillian M., 1988 "Anomodontia" Part 17 C, Encyclopedia of Paleoherpetology, Gutsav Fischer Verlag, Stuttgart and New York.

## Enllaços externs

* Tapinocephalia - Tapinocephalus - Palaeos
# Font del Bou

«Font del Bou» té aquests significats:
* Font del Bou (Bigues), font al terme municipal de Bigues i Riells, al Vallès Oriental
* Font del Bou (urbanització), urbanització al terme municipal de Bigues i Riells, al Vallès Oriental
* Font del Bou (Barruera), font de l'aigua mineral Boí
* Font del Bou (Figuerola del Camp), font al terme municipal de Figuerola del Camp, a l'Alt Camp
* Torrent de la Font del Bou, torrent del Maresme
# René Viguier

René Viguier (19 de maig de 1880, a París - 17 de gener de 1931, a Caen) era un botànic francès conegut per les seves investigacions de les plantes dins de la família de les araliàcies.
Va treballar com a preparador al Museu Nacional d'Història Natural amb Philippe Édouard Léon Van Tieghem, després de servir com a professor a La Sorbona. El 1912 va recollir mostres botàniques a Madagascar amb Jean-Henri Humbert. De 1919 a 1931 va ser professor de botànica a la Universitat de Caen, així com director del jardí botànic de la ciutat.
Va ser membre de la Societat Botànica de França (des de 1904), la Societat Linneana de Lió (des de 1921) i la Societat Linneana de Normandia (des de 1919). El 1927 va fundar l'Arxiu Botànic (Archives de botanique).
L'Acadèmia Francesa de Ciències li va atorgar el Premi de Coincy de 1909. L'herba del gènere Viguierella va ser anomenat en el seu honor per Aimée Antoinette Camus (1926). Els taxons amb l'epítet específic de viguieri també porten el seu nom, sent un exemple les espècies de gramínies Cephalostachyum viguieri.

## Treballs seleccionats

* Recherches anatomiques sur la Classificació des Araliacées, 1906 – recerca Anatòmica en la classificació de Araliaceae.
* Contribution à l'étude de la flore de la Nouvelle-Calédonie : Araliacées, 1913 – Contribucions a l'estudi de la flora de Nou Caledonian, Araliaceae.
* Guttifères nouvelles de Madagascar, 1914 (amb Jean-Henri Humbert) – Nova Guttiferae de Madagascar.

## Referències

* ↑ IPNI Taxa described and co-described by Viguier.
* 1 2 Biodiversity Heritage Library Taxonomic literature : a selective guide to botanical publications
* 1 2 Prosopo Sociétés savantes de France
* 1 2 Etymological Dictionary of Succulent Plant Names by Urs Eggli, Leonard E. Newton
* ↑ «Séance du 20 décembre». Le Moniteur scientifique du Doctor Quesneville, 2-1910, pàg. 143–144.
* ↑ WorldCat Search publications
* ↑ Es poden consultar els tàxons descrits per aquest autor a International Plant Names Index (anglès)
# Gran Premi d'Itàlia del 1978

Resultats del Gran Premi d'Itàlia de Fórmula 1 de la temporada 1978 disputat al circuit de Monza el 10 de setembre del 1978.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 1 | Niki Lauda | Brabham - Alfa Romeo | 40 | 1h 07' 04. 54 | 4 | 9 |
| 2 | 2 | John Watson | Brabham - Alfa Romeo | 40 | + 1.48 s | 7 | 6 |
| 3 | 11 | Carlos Reutemann | Ferrari | 40 | + 20.47 s | 11 | 4 |
| 4 | 26 | Jacques Laffite | Ligier - Matra | 40 | + 37.53 s | 8 | 3 |
| 5 | 8 | Patrick Tambay | McLaren - Ford | 40 | + 40.39 s | 19 | 2 |
| 6 | 5 | Mario Andretti | Lotus - Ford | 40 | + 46.33 s | 1 | 1 |
| 7 | 12 | Gilles Villeneuve | Ferrari | 40 | + 48.48 s | 2 | |
| 8 | 14 | Emerson Fittipaldi | Fittipaldi - Ford | 40 | + 55.24 s | 13 | |
| 9 | 29 | Nelson Piquet | McLaren - Ford | 40 | + 1' 06.83 min. | 24 | |
| 10 | 22 | Derek Daly | Ensign - Ford | 40 | + 1' 09.11 min. | 18 | |
| 11 | 4 | Patrick Depailler | Tyrrell - Ford | 40 | + 1' 16.57 min. | 16 | |
| 12 | 20 | Jody Scheckter | Wolf - Ford | 39 | + 1 Volta | 9 | |
| 13 | 27 | Alan Jones | Williams - Ford | 39 | + 1 Volta | 6 | |
| 14 | 33 | Bruno Giacomelli | McLaren - Ford | 39 | + 1 Volta | 20 | |
| NC | 17 | Clay Regazzoni | Shadow - Ford | 33 | + 7 Voltes | 15 | |
| Ret | 35 | Riccardo Patrese | Arrows - Ford | 28 | Motor | 12 | |
| Ret | 7 | James Hunt | McLaren - Ford | 19 | Distribuïdor | 10 | |
| Ret | 37 | Arturo Merzario | Merzario - Ford | 14 | Motor | 22 | |
| Ret | 15 | Jean-Pierre Jabouille | Renault | 6 | Motor | 3 | |
| Ret | 6 | Ronnie Peterson | Lotus - Ford | 0 | Accident Mortal | 5 | |
| Ret | 3 | Didier Pironi | Tyrrell - Ford | 0 | Accident | 14 | |
| Ret | 16 | Hans Joachim Stuck | Shadow - Ford | 0 | Accident | 17 | |
| Ret | 30 | Brett Lunger | McLaren - Ford | 0 | Accident | 21 | |
| Ret | 19 | Vittorio Brambilla | Surtees - Ford | 0 | Accident | 23 | |
| NVQ | 25 | Hector Rebaque | Lotus - Ford | | | | |
| NVQ | 10 | Harald Ertl | ATS - Ford | | | | |
| NVQ | 9 | Michael Bleekemolen | ATS - Ford | | | | |
| NVQ | 18 | Gimax | Surtees - Ford | | | | |
| NVQ | 23 | Harald Ertl | Ensign - Ford | | | | |
| NVQ | 32 | Keke Rosberg | Wolf - Ford | | | | |
| NVQ | 36 | Rolf Stommelen | Arrows - Ford | | | | |
| NVQ | 38 | Alberto Colombo | Merzario - Ford | | | | |

## Altres

* Pole: Mario Andretti 1' 37. 520
* Volta ràpida: Mario Andretti 1' 38. 023 (a la volta 33)
* Mario Andretti i Gilles Villeneuve van acabar la cursa 1r i 2n però van ser penalitzats amb 1 minut per saltar-se la sortida.
* Degut a les ferides rebudes al múltiple accident de la sortida va morir Ronnie Peterson.

## Referències

* ↑ F1, STATS. «Ronnie PETERSON • STATS F1» (en francès). [Consulta: 28 febrer 2021].
* ↑ F1, STATS. «Ronnie PETERSON • STATS F1» (en francès). [Consulta: 28 febrer 2021].
* «Web Oficial de la Fórmula 1». Arxivat de l'original el 2014-09-03. [Consulta: 9 abril 2010].